Medzinárodná plavecká federácia

Medzinárodná plavecká federácia (skr. FINA – Fédération Internationale de Natation) je medzinárodná športová organizácia, ktorá združuje plavecké športy a národné federácie plaveckých športov. Vznikla v roku 1908 a sídli v Lausanne, vo Švajčiarsku. Je členom Medzinárodného olympijského výboru a v súčasnosti (2011) má 202 členov. Plavecké športy:
 plávanie
 skoky do vody
 synchronizované plávanie
 diaľkové plávanie
 vodné pólo

História
FINA bola založená 19. júla 1908 ôsmimi zakladajúcimi členmi: Belgicko, Dánsko, Fínsko, Francúzsko, Maďarsko, Nemecko, Spojené kráľovstvo a Švédsko. Česko-Slovensko bolo prijaté v roku 1919 (zrušené v roku 1992) a osamostatnené Slovensko v roku 1993.

Nárast počtu členov
1908: 8
1928: 38
1958: 75
1988: 109
2000: 174
2008: 197
2011: 202

Konfederácie
202 členských federácií (v roku 2011) je rozčlenených do 5 kontinentálnych konfederácií:

Podujatia
FINA organizuje jedny majstrovstvá sveta, na ktorých je zastúpený každý z piatich plaveckých športov, ako aj majstrovstvá sveta či vrcholové podujatia jednotlivých športov.

Majstrovstvá sveta
Ide o mamutie plavecké podujatie FINA, ktoré sa od roku 2001 koná s 2-ročnou periodicitou, a je zastúpené všetkými piatimi športami.

Majstrovstvá v jednotlivých plaveckých športoch
 Plávanie: Majstrovstvá sveta v plávaní () – každé 2 roky
 Vodné pólo: Svetová liga vo vodnom póle – každoročne
 Skoky do vody: Svetová séria v skokoch do vody – každoročne
 Diaľkové plávanie: Otvorené majstrovstvá sveta v diaľkovom plávaní – každoročne
 Synchronizované plávanie: Svetová trofej v synchronizovanom plávaní – každoročne

Ostatné vrcholné podujatia
 Svetový pohárWorld Cups: v plávaní, synchronizovanom plávaní, skokoch do vody, diaľkovom plávaní a vodnom póle
 Grand Prix: v skokoch do vody a diaľkovom plávaní (na )
 Majstrovstvá sveta juniorov: v plávaní, skokoch do vody, synchronizovanom plávaní, vodnom póle a od 2012 aj v diaľkovom plávaní
 Svetová rozvojová trofej: vo vodnom póle – každé 2 roky

Externé odkazy
oficiálna stránka FINA 

Vodné športy
Plávanie
Vodné pólo
Plávanie
Plavecké organizácie
Organizácie založené v 1908